open-index/open-wikipedia-markdown huggingface dataset:
Värisaflori

**Värisaflori** eli **saflori** (*Carthamus tinctorius*) on yksivuotinen ruohovartinen mykerökukkainen kasvi, jonka kukista saadaan oranssia väriainetta ja siemenistä öljyä. Värisaflorin värjäysainetta on kutsuttu nimellä kartamiini (C43H42O22, CAS 36338-96-2) eli espanjanpuna. Kasvista käytetään myös nimeä väriohdake.

## Ulkonäkö ja koko
Värisaflori jää yleensä alle metrin korkuiseksi, mutta Lähi-idässä on kaksimetrisiksi kasvavia lajikkeita. Kasvin lehdet sijaitsevat kierteisesti kiiltävässä karvattomassa varressa. Lehdet ovat lyhytruotisia tai ruodittomia ja sepiviä, ja niiden jäykkä lapa on muodoltaan puikea, ehyt sekä piikkilaitainen. Värisaflorin kukkamykeröt, jotka ovat yksittäin varren ja sen haarojen latvassa, ovat kooltaan enimmillään 3&nbsp;x&nbsp;4 senttimetriä. Kukkien teriö on aluksi punakeltainen ja muuttuu sitten oranssinpunaiseksi. Värisaflorin hedelmät ovat hieman päärynänmuotoisia, nelisärmäisiä, valkoisia, kiiltäviä pähkylöitä, jotka ovat 6–8&nbsp;mm pitkiä.

Laji muistuttaa kasvutavaltaan ja kukiltaan ohdakkeita.

## Levinneisyys
Värisaflori on kotoisin Etelä-Aasiasta, mutta sitä on viljelty Kiinassa, Intiassa, Persiassa ja Egyptissä esihistoriallisesta ajasta alkaen. Keskiajalla se levisi Italiaan, Ranskaan ja Espanjaan, ja espanjalaiset veivät sen Amerikkaan. Ruotsissa sitä tavataan villiintyneenä.

## Käyttö
Saflorinsiemenöljyssä on vähemmän tyydytettyjä rasvahappoja kuin muissa kasvirasvoissa. Siemenissä on usein 30–45&nbsp;% rasvaa ja 34&nbsp;% proteiinia. Kun siemenistä on puristettu öljy, puristusjätteet voidaan vielä käyttää karjan rehuksi. Safloria on aiemmin käytetty väriaineena. Sitä käytetään myös kansanlääkinnässä rohdoksena.

Safloria kasvatetaan myös kuivakukiksi. Sen kuivatut kukinnot muistuttavat sahramia, ja safloria on myyty virheellisesti sahramin nimellä, Intiassa ja Afganistanissa sitä käytetään riisin värjäämiseen, kuten kurkumaakin.

## Lähteet

## Aiheesta muualla
*Kasviatlas: Värisaflori (''Carthamus tinctorius'') Suomessa.
*Carthamus Coloria
*Safflower (''Carthamus tinctorius'' L.)  Gernot Katzer's Spice Page 
*United States Department of Agriculture (USDA): ''Carthamus tinctorius'' 
*Flora of China: ''Carthamus tinctorius'' 
*Dr. Duke's Phytochemical and Ethnobotanical Databases: Carthamus tinctorius
Patrick Reiterer

**Patrick Reiterer** (s. 28. syyskuuta 1990 Merano) on italialainen moottoriurheilija.

## Ura
Reiterer aloitti uransa karting-sarjoissa vuonna 2000. Hän kilpaili Italian Formula Renault&nbsp;-sarjoissa vuosina 2007–2008 sijoittuen sarjan 11:nneksi vuonna 2008. Vuonna 2009 hän kilpaili International Formula Master&nbsp;-sarjassa sijoittuen pisteissä yhdeksänneksi. Vuonna 2010 Reiterer ajoi GP3-sarjassa Espanjan ja Turkin kilpailut ATECH CRS GP&nbsp;-tallissa saavuttamatta pisteitä. 

## GP3-tulokset
Hugo Boss (muotisuunnittelija)

**Hugo Ferdinand Boss** (8. heinäkuuta 1885 Metzingen, Württemberg, Saksa – 9. elokuuta 1948 Metzingen, Saksa) oli saksalainen räätäli ja vaatetehtailija.

Boss oli alun perin räätäli, joka omisti pienen kaupan Metzingenissä myyden miesten pukuja ja päällystakkeja. Vuonna 1931 Boss liittyi kansallissosialistiseen puolueeseen. Ennen toista maailmansotaa ja sen aikana hänen tehtaansa valmisti muun muassa SS-upseerien univormuja, SA:n ruskeita kauluspaitoja ja Hitlerjugendin partioasuja.

Boss käytti pakkotyövoimaa Puolasta ja Ranskasta, ja sodan jälkeen hänet tuomittiin Kolmannen valtakunnan kannattamisesta 80&nbsp;000 markan sakkoihin. Myös hänen äänioikeutensa mitätöitiin.

Nykyään Hugo Boss on suosittu maailmanlaajuinen merkki, joka valmistaa vaatteiden lisäksi muun muassa kenkiä, hajuvesiä, kelloja ja silmälaseja.

## Lähteet
* http://www.nndb.com/people/512/000164020/

## Aiheesta muualla
Yamamoto

**Yamamoto** on muun muassa seuraavien henkilöiden sukunimi:

* Emi Yamamoto (s. 1982), japanilainen jalkapalloilija
* Gō Yamamoto (s. 1995), japanilainen yhdistetyn hiihtäjä
* Hiroshi Yamamoto (s. 1962), japanilainen jousiampuja
* Hōzan Yamamoto (1937–2014), japanilainen shakuhachinsoittaja, säveltäjä ja musiikkipedagogi
* Isoroku Yamamoto (1884–1943), japanilainen amiraali
* Kailer Yamamoto (s. 1998), yhdysvaltalainen jääkiekkoilija
* Masakuni Yamamoto (s. 1958), japanilainen jalkapalloilija
* Naofumi Yamamoto (s. 1977), *Yoshi Yatsu*, japanilainen showpainija ja nyrkkeilijä
* Norifumi Yamamoto (1977–2018), japanilainen vapaaottelija
* Riken Yamamoto (s. 1945), japanilainen arkkitehti
* Ryōta Yamamoto (s. 1997), japanilainen yhdistetyn hiihtäjä
* Sachiyo Yamamoto (s. 1950), japanilainen koripalloilija
* Sakon Yamamoto (s. 1982), japanilainen kilpa-autoilija
* Seiko Yamamoto (s. 1980), japanilainen painija
* Shingo Yamamoto (s. 1974), japanilainen Kahjot ninjat -kilpailun osanottaja
* Shohei Yamamoto (s. 1989), yhdysvaltalainen vapaaottelija ja karateka
* Shuto Yamamoto (s. 1985), japanilainen jalkapalloilija
* Tarō Yamamoto (s. 1974), japanilainen näyttelijä
* Yōji Yamamoto (s. 1943), japanilainen muotisuunnittelija
* Yoshio Yamamoto (1898–1978), japanilainen amiraali
* Yūki Yamamoto (s. 1997), japanilainen ralliautoilija.

## Nimen muita merkityksiä
* 2249 Yamamoto, päävyöhykkeen asteroidi
Guyanan vaakuna

**Guyanan vaakuna** on Guyanan tunnus lipun, kansallislaulun ja moton ohella. Se otettiin käyttöön vuonna 1966.

Kilvessä on kansalliskukka jättilumme ja kansallislintu hoatsin edustamassa maan eläimistöä ja kasvistoa. Kilvenkannattajina on kaksi jaguaaria joista toisella on hakku ja toisella sokeriruoko, kaivos- ja sokeriteollisuutta kuvaamassa. Kypäränkoristeena vaakunassa on intiaanipäällikön päähine ja kaksi timanttia. Vaakunassa on motto *One People, One Nation, One Destiny*, suomeksi "Yksi kansa, yksi maa, yksi kohtalo".

## Lähteet

## Aiheesta muualla
Vynnyky

**Vynnyky** (, ) on Ukrainassa Lvivin alueella sijaitseva kaupunki. Vynnykyn kunta sijaitsee Lvivin piirissä. Kaupungin väkiluvuksi arvioitiin 18&nbsp;527 asukasta (vuonna 2021). 

Vynnyky kuuluu puolalais-ukrainalaisen Galitsian vaikutuspiiriin, ja se on vaihtanut omistajaa vuosisatojen aikana useasti.

## Lähteet

## Aiheesta muualla
Pekka Ruuska (näyttelykuraattori)

**Pekka Vihtori Ruuska** (s. 1983 Jämsä) on suomalainen kulttuurivaikuttaja.

## Työskentely
Pekka Ruuska valmistui vuonna 2009 Geneven yliopistosta Sveitsistä tutkimusalueenaan mediataide. Ruuskan työskentelylle on ominaista prosessinomaisuus. Ruuska on kuratoinut m. taidenäyttelyitä Pietarin Goethe Instituutille ja toiminut panelistina kulttuurialan työllisyyttä kehittävissä seminaareissa , haastattelijana taidemessuilla ja operoinut *Art Forum* luentosarjaa. Vuosina 2009-2012 Ruuska oli perustamassa Arteles residenssiohjelmaa ja toimi sen vertaisjohtajana.

Opiskeluaikoina Ruuska toimi tunnetussa suomalaisessa performanssiryhmässä XXX ja on yksi sen perustajista yhdessä Eero Yli-Vakkurin kanssa. XXX on kehittyvä esiintymiskonsepti, joka tähtää 24 tuntia kestävään 100 erillisen performanssin kokonaisuuteen. Ryhmä on esiintynyt mm. Brysselissä ja Euroopan vuoden 2010 kulttuuripääkaupungin Pécsin päätapahtumassa.. 

Vuonna 2013 Ruuskan operoima Strata-hanke  sai Taiteen edistämiskeskukselta kulttuurityön kunniamaininnan.

## Lähteet

## Aiheesta muualla
*Strata
Saamelaisten kansanpuolue

**Saamelaisten kansanpuolue** () on saamelainen poliittinen puolue Norjan puolen Saamenmaalla. Puolueen on perustanut 15. lokakuuta 1999 NSR (Norgga Sámiid Riikasearvi).

## Lähteet
Rakkaus on nopeampi Piiroisen pässiäkin

**Rakkaus on nopeampi Piiroisen pässiäkin** on Wilho Ilmarin ohjaama elokuva vuodelta 1950. Se perustuu Tiituksen romaaniin *Rakkaus on nopeampi Piiroisen pässiäkin* (1920). Savon sydänmailla poliisi Kontkanen (Kullervo Kalske) etsii viinanmyynnistä epäiltyä sutkia Heikki Piiparista (Lasse Pöysti). Siinä ohessa hän koettaa saada kiinni Piiroisen talon karanneen pässin ja voittaa omakseen talon tyttären Annastiinan (Leena Häkinen), jota  myös muut kosijat tavoittelevat. 

Lasse Pöysti sai roolistaan parhaan miessivuosan Jussin.

## Arviot
Aikalaisarvioissa annetaan niin kiitosta kuin moitettakin. ”Naiivi aihe vaikuttaa jo kovin kuluneelta”, sanoo Olavi Veistäjä (*[[Aamulehti]]*), kun taas Valma Kivitie (*[[Elokuva-Aitta]]*) kiittää: ”Kerta kaikkiaan hauska ja korkeatasoinen kotimainen elokuva.” 

Myöhemmissä kritiikeissä elokuvaa luonnehditaan maanläheiseksi kansankomediaksi, jossa kaikuu savon murre, ja hauskimmaksi rooliksi nostetaan Lasse Pöystin vääräleukainen viinatrokari ”Heikki Piiparinen”, josta Pöysti sai sivuosa-Jussin. Wilho Ilmaria sanotaan taitavaksi henkilöohjaajaksi. Farssi etenee hänen käsissään kierrellen ja kaarrellen lupsakkana kansankomediana. Myös vuoropuhelu saa kiitosta.

## Näyttelijät

## Lähteet
Tiitus

**Tiitus** on suomalainen miehen etunimi, latinalaisperäisen Titus-nimen suomenkielinen muoto. 

Nimi Titus johtuu todennäköisesti latinan sanasta *[[titulus]]*, joka merkitsee titteliä, kunniaa tai mainetta, mutta myös hautakirjoitusta, ja täten Titus merkitsee *kunnioitettavaa*. Vanhalla ajalla nimi esiintyi muun muassa vuosina 79–81 hallinneella Rooman keisari Tituksella, ja myös Raamatussa esiintyy Titus-niminen henkilö (vuoden 1933 raamatunsuomennoksessa Tiitus), apostoli Paavalin matkakumppani.

Suomessa nimi Tiitus on joulukuuhun 2025 mennessä annettu noin 1&nbsp;400 ja Titus noin 310 henkilölle. Tiituksista suurin osa on 2000-luvulla syntyneitä.

## Nimipäivä

Suomessa Tituksen nimipäivä oli vuodesta 1709 lähtien 4. tammikuuta. Vuonna 1890 nimi muutettiin almanakassa muotoon Tiitus, mutta vuonna 1909 se poistettiin almanakasta. Nimi kuitenkin alkoi 2000-luvulla yleistyä, ja se palautettiin vuonna 2015 samalle
päivälle

Ortodoksisessa kalenterissa nimi Titus esiintyy sekä 2. huhtikuuta, erään 800-luvulla eläneen pyhittäjän muistopäivänä, että 25. elokuuta, joka on Raamatun Tituksen muistopäivä.

## Tunnettuja Tiituksia ja Tituksia

### Roomalaisaikaisia
* Titus, Rooman keisari 79–81
* Titus Flavius Vespasianus, Rooman keisari 69–79
* Titus Flavius Domitianus, Rooman keisari 81–96
* Titus, Paavalin opetuslapsi
* Titus Albucius, roomalainen preetori, puhuja ja filosofi
* Titus Flavius Clemens, *Klemens Aleksandrialainen*, kirkkoisä
* Titus Quinctius Flamininus, roomalainen puunilaissotien aikainen sotilas ja poliitikko
* Titus Aurelius Fulvus, roomalainen poliitikko
* Titus Aurelius Fulvus, konsuli vuonna 89, edellisen poika
* Titus Aurelius Fulvus Antoninus, keisari Marcus Aureliuksen poika
* Titus Fulvius Iunius Macrianus, *Macrianus Minor*, roomalainen usurpaattori
* Titus Labienus, Julius Caesarin avustaja
* Titus Livius, historioitsija
* Titus Carus Lucretius, roomalainen runoilija ja filosofi 
* Titus Annius Milo, roomalainen kansankiihottaja
* Titus Petronius, roomalainen kirjailija
* Titus Maccius Plautus, roomalainen näytelmäkirjailija
* Titus Calpurnius Siculus, roomalainen runoilija
* Titus Vinius, roomalainen sotilas, poliitikko ja konsuli

### Muita Tituksia ja Tiituksia

* Tiitus, Ilmari Kivinen (1883–1940), suomalainen pakinoitsija
* Titus Bramble (s. 1981), englantilainen jalkapalloilija
* Titus Hjelm (s. 1974), suomalainen muusikko ja uskontotieteilijä
* Tiitus Mäntynen (1894–1960), suomalainen kapellimestari
* Tiitus Petäjäniemi (s. 1983), suomalainen kuvataiteilija ja valokuvaaja
* Tiitus Rantala, suomalainen lapsinäyttelijä
* Tiitus Vuori (s. 1996), suomalainen lentopalloilija
* Titus Welliver (s. 1961), yhdysvaltalainen näyttelijä ja taidemaalari
* Tiitus Ylipää, suomalainen oopperalaulaja
* Tiitus Ämmälä (s. 2001), suomalainen nykyaikainen viisiottelija

## Kuvitteellisia Tituksia
* Titus Andronicus, Shakespearen näytelmä ja sen päähenkilö
* Titus Koistinen, tv-sarjassa *[[Uusi päivä]]*
* Titus Tatius, tarunomainen sabiinikuningas ja Romuluksen kilpailija
* Titus the Fox, videopeli ja sen päähenkilö

## Lähteet
Kaupunkisaamelainen

**Kaupunkisaamelainen** tai **citysaamelainen** on saamelaisalueelta pois muuttaneiden tai muualla syntyneiden saamelaisten itsestään käyttämä nimitys.

## Lähteet

## Aiheesta muualla
* City-Sámit .
* 
* Kettunen, Noora: Poronhoito ei kuulu citysaamelaisten arkeen. Festival News 7.3.2007.
* 
* 
* Kuoppala, Riikka: Saame-neidot . Voima 3/2008. 
* Hyttinen, Elsi: Oma talo . Voima 3/2011.
Silene stenophylla

***Silene stenophylla*** on Venäjällä Siperian tundralla kasvava valkokukkainen kohokkilaji. Kasvia esiintyy Itä-Siperiassa Amurista Kamtšatkalle ja Tšukotkaan.

Vuonna 2012 uutisoitiin, että tutkijat ovat onnistuneet kasvattamaan kasvin yksilöitä 30000 vuotta sitten Siperiassa ikiroutaan säilöytyneistä siemenistä. Laboratoriossa lisätyt yksilöt eivät muistuttaneet ulkonäöltään täsmälleen lajin nykyisin eläviä yksilöitä.

## Lähteet
Maxime Lestienne

**Maxime Lestienne** (s. 17. kesäkuuta 1992 Mouscron, Belgia) on belgialainen jalkapalloilija, pelipaikaltaan laituri. Hän edustaa belgialaista Club Bruggea.

Lestienne aloitti jalkapallon pelaamisen RE Mouscronissa vuonna 1996. Seuran edustusjoukkueeseen hän nousi vuonna 2008. Mouscronin ajauduttua konkurssiin Lestienne siirtyi ilmaisella siirrolla Club Bruggeen 6. tammikuuta 2010, josta hän siirtyi PSV Eindhoveniin ja vuonna 2016 Rubin Kazaniin.

## Lähteet
Tšornomorsk

**Tšornomorsk** (, ennen vuotta 2016 Vladimir '''Iljitš''' Leninin mukaan **Illitšivsk**) on Mustanmeren rannalla Ukrainan Odessan alueella, Odessasta noin 20 kilometriä etelälounaaseen sijaitseva, kansallisesti merkittävä satamakaupunki.

Vuoden 2021 alussa siellä asui 58&nbsp;524 asukasta (2013: 59&nbsp;718 as.). Kaupunki oli ennen kesän 2020 aluehallintouudistusta osa Tšornomorskin kaupunkipiiriä, johon kuului lisäksi 7&nbsp;200 asukkaan Oleksandrivkan kaupunkityyppinen taajama ja runsas 5&nbsp;000 läheisten maaseutukylien asukasta. Heinäkuusta 2020 lähtien kaupunki on kuulunut Odessan piiriin.

## Lähteet

## Aiheesta muualla
Georgi Mosolov

**Georgi Konstantinovitš Mosolov** (, 3. toukokuuta 1926 Ufa, Baškortostan, Venäjä – 18. maaliskuuta 2018) oli neuvostoliittolainen lentäjä, sotilasarvoltaan eversti. Mosolov oli MiG-suunnittelutoimiston pääkoelentäjä ja saavutti kolme lentämisen maailmanennätystä, joista osa tapahtui MiG-21-suihkuhävittäjällä taikka sen suoralla edeltäjällä Je-166:lla. Hän ylitti nopeusennätyksen kahdesti, sekä korkeusennätyksen yhden kerran. Eversti Mosolov palkittiin saavutuksistaan Neuvostoliiton sankarin arvolla sekä Leninin kunniamerkillä.

Mosolov saavutti ennätykset nopeuslennossa 2&nbsp;388 km tunnissa 31. lokakuuta 1959, korkeuslennossa 34&nbsp;714 metriä koekone E-166:llä (oik. Je-166) vuonna 1962. ja nopeusennätyksen 2 681 km/h

Eversti Mosolov lensi MiG-21:n konetyypin ensilennon 14. helmikuuta 1955.

Mosolov vieraili Karjalan Lennostossa tammikuussa 1980.

## Lähteet
* Hirvonen, Pauli: *MMM - Nuorten Ilmailukirja*, s. 132. Otava, Helsinki, 1961
* Highland, H. J.: *Hauska on tietää 4 - Lentotaito*, suom. T. J. Kivilahti, WSOY, 1974 
* Heikki Lahtela & Jukka Nykänen (toim.): *MiG-21 Suomen sinessä*, s. 24. Vuorela: Karjalan Lennoston Kilta ry. 1998 

### Viitteet

## Aiheesta muualla
*Airspacemag.com interview: Georgy Mosolov 
*Air Power History: A hero of the Soviet Union
Börje Larsson

**Börje Hjalmar Larsson** (16. helmikuuta 1910 – 19. tammikuuta 1982) oli ruotsalainen elokuvaohjaaja, käsikirjoittaja ja laulujen sanoittaja. Hänet tunnetaan eritoten useista 1940-luvun komediaelokuvistaan, joissa näkyy taitava juonenkehittely ja kehittynyt komiikan taju.

## Elämä ja ura
Larsson laati ensimmäisen elokuvakäsikirjoituksensa 23-vuotiaana. Tuottelias elokuvamies teki käsikirjoituksia myös elokuviin joita ei itse ohjannut. 1940-luvulla Larsson ohjasi lukuisia musiikkipitoisia komediaelokuvia, ja ne saivat enimmäkseen suopeaa kritiikkiä. Linjasta poikkesi kolmiodraama *[[Narkos]]* (1944).

1950-luvulla Larsson ohjasi tummasävyisempiä elokuvia. *[[Taxi n:o 13]]* (1954) edusti ohjaajalleen epätyypillistä yhteiskuntarealistista elokuvaa. Vuonna 1957 Larsson palasi komedian pariin elokuvalla *[[Ken leikkiin ryhtyy...]]* ja sai hyvät arvostelut. Hänen kolmea Åsa-Nisse-filmatisointiaan on sitä vastoin luonnehdittu taiteelliseksi alamäeksi. Larssonin viimeinen ohjaustyö *[[Salta gubbar och sextanter]]* (1965) on komedia.

Börje Larsson avioitui vuonna 1936 kirjailija Linda Larssonin kanssa.

## Elokuvat
### Ohjauksia
* *Lärarinna på vift* (1941)
* *En trallande jänta* (1942)
* *En flicka för mej* (1943)
* *Örlogsmän* (1943)
* *Gröna hissen* (1944)
* *En förtjusande fröken* (1945)
* *[[Får jag lov, magistern!]]* (1947)
* *Oppåt med Gröna Hissen* (1952)
* *Taxi 13* (1954)
* *Danssalongen* (1955)
* *Åsa-Nisse på Mallorca* (1962)
* *Sten Stensson kommer tillbaka* (1963)
* *Åsa-Nisse och tjocka släkten* (1963)
* *Åsa-Nisse i popform* (1964)
* *Salta gubbar och sextanter* (1965)

### Käsikirjoituksia
* *Rendezvous im Paradies* (1936)
* *Skeppsbrutne Max* (1936)
* *Ä' vi gifta?* (1936)
* *Spöket på Bragehus* (1936)
* *En flicka kommer till sta'n* (1937)
* *Kamrater i vapenrocken* (1938)
* *Än en gång Gösta Ekman* (1940)
* *Lärarinna på vift* (1941)
* *Det är min musik* (1942)
* *En trallande jänta* (1942)
* *En flicka för mej* (1943)
* *13 stolar* (1945)
* *En förtjusande fröken* (1945)
* *Hjältar mot sin vilja* (1948)
* *Kastrullresan* (1950)
* *Oppåt med Gröna Hissen* (1952)
* *Danssalongen* (1955)
* *Sista natten* (1956)
* *Åsa-Nisse på Mallorca* (1962)

### Näyttelijäntyöt
* *Håll alla dörrar öppna* (1973)
* *Luftburen* (1973)

## Lähteet

## Aiheesta muualla
* 
* Filmpunkten.se
*
Aurinko, isäni

**Aurinko, isäni** () on Nils-Aslak Valkeapään runoteos, jonka osana ovat historialliset valokuvat saamelaisista. Teos sai ensimmäisenä saamenkielisenä teoksena Pohjoismaiden neuvoston kirjallisuuspalkinnon 1991. Pekka Sammallahti on kääntänyt runot suomeksi teoksessa *Aurinko, isäni*, joka on ilmestynyt ilman alkuteoksen valokuvia. Esipuheen mukaan käännös toimii oppaana saamelaiseen alkuperäisteokseen.

## Lähteet

## Kirjallisuutta
* 
* 

## Aiheesta muualla
* Áillohaš the Shaman-Poet and his Govadas-Image Drum. Väitöskirjan tiivistelmä. Oulun yliopisto.
Pokrovsk (Ukraina)

**Pokrovsk** (, ) on Ukrainassa Donetskin alueella sijaitseva kaupunki ja Pokrovskin piirin hallintokeskus. Kaupungin nimi vaihdettiin vuonna 2016, johon saakka paikkakunta tunnettiin nimellä **Krasnoarmijsk** (, ) ja vuoteen 1938 saakka venäläisperäisellä nimellä *Grišino* (). Kaupungissa arvioitiin olevan 64&nbsp;895 asukasta vuonna 2013. Tuolloiseen kaupunkipiiriin (77&nbsp;379 as. 2013 alussa) kuului myös Rodynsken kaupunki (10&nbsp;698 as.) ja yksi kaupunkityyppinen taajama.

Kaupunki liitettiin osana Ukrainan heinäkuun 2020 alueuudistusta osaksi laajennettua Pokrovskin piiriä. 


Kuva:Station Krasnoarmejsk DZD.JPG|Rautatieasema.
Kuva:Chervonoarmijsk city center (3).JPG|Kantakaupunkia.
Kuva:Krasnoarmiisk church.JPG|Ortodoksikirkko.
Kuva:Krasnoarmiisk church (4).JPG|Sisänäkymä ortodoksikirkon kirkkosalista.
Kuva:Pokrovsk after Russian shelling, 2022-09-11 (01).jpg|Venäjän Iskander-ohjuksilla 11. syyskuuta 2022 vastaisena yönä tuhoama asuinrakennus Pokrovskissa.


## Lähteet

## Aiheesta muualla
Mano Menezes

**Luiz Antonio Venker de Menezes** eli **Mano Menezes** (s. 11. kesäkuuta 1962 Passo do Sobrado, Brasilia) on brasilialainen jalkapallovalmentaja.

Hänen lempinimensä "Mano" on peräisin varhaisesta lapsuudestaan. Hänen siskollaan oli tapana kutsua häntä kyseisellä nimellä, mikä on paikallista slangia ja tarkoittaa veljeä.

## Valmentajaura
Valmennettuaan Grêmiota ja Corinthiansia yhteensä viiden vuoden ajan, tarjoutui Menezesille päävalmentajan paikka Brasilian maajoukkueessa. Hän korvasi tehtävästä aikaisemmin eronneen Dungan. Menezes ei ollut Brasilian jalkapalloliiton ykkösvaihtoehto Dungan korvaajaksi, mutta edellisenä päivänä Fluminensen kieltäydyttyä vapauttamasta Muricy Ramalhoa pestiin, paikka avautui hänelle. Hänen ensimmäinen ottelunsa maajoukkueen peräsimessä oli 10. elokuuta 2010 pelattu ystävyysottelu Yhdysvaltoja vastaan.

Menezesin ensimmäinen tosikoitos vuoden 2011 Copa América päättyi Brasilian osalta pettymykseen, kun se tippui jo puolivälierissä Paraguayta vastaan. Olympialaisissa 2012 Menezes johdatti Brasilian joukkueen aina loppuotteluun saakka, mutta unelma maan historian ensimmäisestä miesten jalkapallon olympiakullasta murskautui 2–1 finaalitappioon Meksikolle. Brasilian jalkapalloliitto erotti Menezesin yllättäen marraskuun loppupuolella 2012.

Kesäkuussa 2013 Menezesin valmennusura jatkui Flamengon peräsimessä. Hän erosi tehtävästään syyskuussa 2013 tyytymättömänä mahdollisuuksiinsa muuttaa joukkuetta.

Kaudeksi 2016 Menezes suuntasi Kiinan Superliigaan Shandong Lunengin päävalmentajaksi. Menezes johdatti joukkueen Aasian Mestarien liigassa puolivälieriin, mutta kausi Kiinan liigassa alkoi heikosti. Menezes erosi tehtävistään kesäkuun alussa 2016.

## Meriitit valmentajana

* Campeonato Brasileiro Série B (2): 2005, 2008
* Campeonato Gaúcho (2): 2006, 2007
* Campeonato Paulista: 2009
* Copa do Brasil: 2009
**Hopeaa: 2008
* Copa Libertadores
**Hopeaa: 2008
* Olympiahopeaa: 2012

## Lähteet

## Aiheesta muualla
* Mano Menezesin kotisivusto
Haisyn

**Haisyn** (; ) on Ukrainassa Vinnytsjan alueella sijaitseva, Haisynin piirin keskuksena toimiva kaupunki.  Kaupungissa oli 23&nbsp;027 asukasta vuonna 2024, koko piirissä asukkaita oli 40&nbsp;954.

## Lähteet

## Aiheesta muualla
Chick-fil-A

**Chick-fil-A** on yhdysvaltalainen pikaruokalaketju, joka on erikoistunut kanaruokiin. Yrityksen kotipaikka on College Park Georgian osavaltiossa ja se on perheomisteinen yksityinen yritys. Yrityksen historia alkaa vuodesta 1946, kun Truett Cathy avasi ensimmäisen ravintolansa nimeltään *The Dwarf Grill* Hapevillessä Georgiassa. Cathy perusti Chick-fil-A, Inc. -yrityksen 1960-luvun alussa ja avasi ravintoloita ostoskeskuksiin. Ensimmäinen ravintola avattiin ostoskeskuksessa Atlantan esikaupungissa vuonna 1967.

Yritys on kasvanut KFC:n jälkeen toiseksi suurimmaksi kanaruokaan keskittyneistä pikaruokalaketjuista. Yrityksellä on yli 1&nbsp;500 ravintolaa 39 osavaltiossa ja Washington, D.C.:ssä. Yrityksen liikevaihto oli yli 3,5 miljardia Yhdysvaltain dollaria vuonna 2010.

Yrityksen johtaja  Dan Cathy on julistanut ketjun olevan perinteisten, Raamatussa määriteltyjen perheiden kannattaja, ja yhtiö on lahjoittanut miljoonia dollareita homoliittoja vastustaville järjestöille. Cathyn kannanotot ovat synnyttäneet mielenosoituksia ja boikotteja vuoden 2012 aikana.


Tiedosto:ChickFilA-ChickenSandwich.jpg|Chicken Sandwich
Tiedosto:ChickFilA-Fries.jpg|Ristikkoperunat
Tiedosto:ChickFilA-ChickenStrips.jpg|Chicken Strips


## Lähteet
Anouk Ferjac

**Anouk Ferjac** (s. 25. toukokuuta 1932 Pariisi, Ranska) on ranskalainen näyttelijä. Hän esiintyi kaikkiaan sadassa elokuvassa ja televisio-ohjelmassa vuosina 1946–2000.

## Elokuvia
* *[[Oikeus on tapahtunut]]* (1950)
* *[[Mustaa lihaa Pariisissa]]* (1956)
* *[[Elää elääkseen]]* (1967)
* *[[Rakastan sinua, rakastan sinua]]* (1968)
* *[[Tämän miehen on kuoltava!]]* (1969)
* *[[Le drakkar]]* (1973)
* *[[Le jardin qui bascule]]* (1974)
* *[[Naislääkärin päiväkirja]]* (1976)
* *[[Le Petit Marcel]]* (1976)
* *[[Piparminttujuoma]]* (1977)
* *[[Lien de parenté]]* (1986)
* *[[Kiitos elämä]]* (1991)

## Lähteet
Ajdabiya

**Ajdabiya** () on kaupunki Al Wahatin kunnassa Koillis-Libyassa. Kaupunki sijaitsee noin 150 kilometriä etelään Bengasista. Kaupungissa asuu yli 70&nbsp;000 ihmistä.


Tiedosto:Bundesarchiv Bild 101I-782-0013-35, Agedabia, Soldaten in Ortschaft.jpg|Saksalaisia sotilaita kaupungin portilla maaliskuussa 1941.


## Lähteet

## Aiheesta muualla
Sady Rebbot

**Sady Rebbot** (27. huhtikuuta 1935 Casablanca, Marokko – 12. lokakuuta 1994 Pariisi, Ranska) oli ranskalainen näyttelijä. Hän esiintyi kymmenissä elokuvissa ja televisio-ohjelmissa vuosina 1959–1994. Hän esiintyi vuonna 1962 Anna Karinan kanssa pääroolissa elokuvassa *[[Elää elämäänsä]]*. Muita elokuvia, joissa hänet nähtiin, ovat esimerkiksi *[[Le dernier saut]]* (1970), *[[Ystävät (vuoden 1971 elokuva)|Ystävät]]* (1971), *[[Le drakkar]]* (1973), *[[Cannesissa tapahtuu]]* (1979) ja *[[Les maîtres du temps]]* (1982).

## Lähteet

## Aiheesta muualla
* 
*
Kriterium

**Kriterium** on vuosittain järjestettävä 3-vuotiaiden ravihevosten suurin kansallinen ikäluokkakilpailu. Kriterium on Derbyn lisäksi toinen raviurheilun ns. klassisista ikäluokkakilpailuista. Suomen lisäksi Kriteriumeja järjestetään Ruotsissa, Norjassa ja Tanskassa. Ranskassa on myös Kriterium-nimisiä suurkilpailuja, mutta ne eivät ole ikäluokkalähtöjä. 

## Suomi
Suomen Kriteriumit ovat ennakkomaksullisia kilpailuja, jonka palkintosummat kerätään niihin ilmoitettujen varsojen osallistumismaksuista. Ikämääritykseen muodostaa poikkeuksen Suomenhevosten Kriterium, joka on tarkoitettu 4-vuotiaille. Kilpailuihin ovat oikeutettuja osallistumaan Suomessa syntyneet hevoset. Vuonna 2012 Lämminverikriteriumin ykköspalkinto oli 75 000 euroa ja suomenhevosten 38 000. 

Molemmat Kriteriumit kilpaillaan vuosittain Ylöjärvellä Teivon raviradalla syys-lokakuun vaihteessa. Lämminveristen kilpailu juostaan 2600 metrin matkalla ja se on järjestetty vuodesta 1972 lähtien. Suomenhevosten Kriterium juostiin ensimmäisen kerran vuonna 1975 ja sen kilpailumatkana on 2100 metriä. Teivo on järjestänyt myös vain tammoille tarkoitetun Tammakriteriumin vuodesta 1988 lähtien.

## Muut Pohjoismaat
Ruotsin lämminverikriterium, Svenskt Travkriterium, on ravattu Tukholmassa Solvallan raviradalla vuodesta 1927. Norjassa järjestetetään Suomen tavoin Kriterium myös kylmäverisille. Molempien rotujen kilpailuja on juostu 1930-luvulta lähtien Bjerken raviradalla Oslossa. Tanskan Kriterium pidetään Charlottenlundin radalla Kööpenhaminassa. Ensimmäisen kerran se järjestettiin jo vuonna 1898. 

## Suomen Lämminverikriteriumin voittajat

## Suomenhevoskriteriumin voittajat

## Lähteet
*Suomen Hippos 

### Viitteet

## Aiheesta muualla
*Teivon raviradan sivut
Hugo Herrestrup

**Hugo Herrestrup** (29. tammikuuta 1933 Kööpenhamina – 22. syyskuuta 2009) oli tanskalainen näyttelijä. Hän aloitti elokuvissa esiintymisen vuonna 1953 ja jatkoi uraansa 1990-luvulle.

## Elokuvia
* *[[Mettisen mainiot mukulat menopäällä]]* (1953)
* *[[Sømand i knibe]]* (1960)
* *[[Det skete på Møllegården]]* (1960)
* *[[Pukki paratiisissa]]* (1962)
* *[[Frøken Nitouche]]* (1963)
* *[[Bussen]]* (1963)
* *[[Pukki lähtee merelle]]* (1965)
* *[[Hurra for de blå husarer]]* (1970)

## Lähteet

## Aiheesta muualla
*
Buenos Airesin junaonnettomuus 2012

**Buenos Airesin junaonnettomuus** tapahtui 22. helmikuuta 2012 Argentiinan pääkaupungissa Buenos Airesissa Oncen rautatieasemalla, kun noin tuhatta matkustajaa kuljettanut juna törmäsi asemalaiturin raidepuskuriin jarruttamatta. Turmassa kuolleita vahvistettiin olevan 49. Uhriluvun pelättiin kuitenkin nousevan. Loukkaantuneita oli arviolta yli 550–600. Osa loukkaantuneista oli kriittisessä tilassa. Veturinkuljettaja sai vakavia vammoja.

Junan vaunut rysähtivät onnettomuudessa päällekkäin, minkä vuoksi ihmisiä jäi puristuksiin. Yhden vaunun kerrotaan työntyneen kuusi metriä edellisen vaunun sisään. Liikenneministerin mukaan junalla olisi ollut vauhtia onnettomuushetkellä noin 20–25 kilometriä tunnissa.

Onnettomuuden syy ei ole vielä selvinnyt, mutta jarruvikaa on epäilty turman aiheuttajaksi. Onnettomuus on kolmenneksi pahin Argentiinan raideliikenteessä sattunut onnettomuus. Pahin on vuonna 1970 sattunut Benavidezin junaonnettomuus.


Tiedosto:Accidente-tren-once-argentina.jpg|
Tiedosto:Smashed Train at Once.jpg|


## Lähteet

## Aiheesta muualla

*Kymmeniä kuoli junan iskeydyttyä asemalaituriin Argentiinassa. Yle uutiset 22.2.2012.
*Silminnäkijät: Argentiinan junaturma järkytti jopa pelastajat. MTV3 Uutiset 23.2.2012.
Derby (hevoskilpailu)

**Derby** on 3- tai 4-vuotiaille hevosille tarkoitettu ikäluokkakilpailu. Derbyjä järjestetään sekä laukka- että raviurheilussa. Laukkaurheilussa Derbyt on tarkoitettu muutamaa poikkeusta lukuun ottamatta 3-vuotiaille hevosille. Pohjoismaisessa raviurheilussa derbyt ovat 4-vuotiaiden kilpailuja, muualla maailmassa 3-vuotiaiden.

## Historia
Derby on saanut nimensä Englannissa sijaitsevan Epson Downsin laukkaradan *Derby Stakes* -kilpailusta, joka on järjestetty vuodesta 1780 lähtien. Se nimettiin kilpailun perustajan Edward Smith-Stanleyn, Derbyn 12. jaarlin mukaan.

1800-luvulla derbyiksi alettiin nimetä useita muita laukkahevosten ikäluokkakilpailuja ympäri maailmaa. Aluksi Ison-Britannian siirtomaissa, vuosisadan jälkipuoliskolla myös Yhdysvalloissa ja Keski-Euroopassa.

Raviurheilun vanhin derby on Saksan *Deutsche Trab-Derby*, joka juostiin ensimmäisen kerran vuonna 1895. Pohjoismaiden vanhin derby on Tanskassa, jossa on kilpailtu vuodesta 1898 lähtien. Ruotsin ensimmäinen derby ravattiin vuonna 1928.

Lämminverisille tarkoitettu Suuri Suomalainen Derby on järjestetty vuodesta 1970, Suomenhevosten Derby vuodesta 1975.

## Laukkaurheilun Derbyjä

## Raviurheilun Derbyjä

## Lähteet

*American Derby 
*Epsom Downs Racecourse 
*Harnesslink
*The Blood Bank - Classic races
*Dansk Trav Derby 
*Norsk Travderby 
*Hippos/Suurkilpailuvoittajia 

### Viitteet

## Aiheesta muualla
* 160-vuotias Derby. Välähdyksiä kuuluisan kilpailun vaiheista, Helsingin Sanomat, 26.5.1939, nro 139, s. 13, Kansalliskirjaston digitaaliset aineistot. Viitattu 25.5.2024
Lars Reinius

**Lars Reinius** (26. heinäkuuta 1919 Tampere – 16. tammikuuta 2012 Kauniainen) oli suomalainen elintarvikehygienian professori, joka kehitti eläinlääkärikoulutusta ja osallistui aktiivisesti alan yhteiskunnalliseen keskusteluun.

Reinius valmistui eläinlääketieteen lisensiaatiksi 1947 Ruotsin kuninkaallisesta eläinlääkärikoulusta ja väitteli tohtoriksi 1953. Hänestä tuli 1961 Suomen ensimmäinen elintarvikehygienian professori, ja hän perusti oppiaineen, käynnisti elintarvikehygienian opetuksen ja tutkimuksen. Hän toimi Eläinlääketieteellisen korkeakoulun rehtorina vuosina 1966–1969, jolloin hän kehitti alan koulutusta näkyvästi.

Uransa aikana Reinius oli aktiivinen yhteiskunnallinen keskustelija. Hän toi esiin elintarvikehygienian ongelmia ja esitti niihin ratkaisuja. Muun muassa elintarvikkeiden sisältämien radioaktiivisten aineiden säteilymittauksten tekemiseen ryhdyttiin hänen aloitteestaan. Vuonna 1970 Reinius siirtyi Yhdistyneiden kansakuntien elintarvike- ja maatalousjärjestön palvelukseen ja vuonna 1972 Maailman terveysjärjestön palvelukseen tieteelliseksi asiantuntijaksi. Hän jäi eläkkeelle 1984.

## Lähteet
Paternosterpapu

**Paternosterpapu** (*Abrus precatorius*) on tropiikissa kasvava monivuotinen köynnöskasvi, jonka siemeniä käytetään korujen ja rukousnauhojen valmistukseen. Siemenet ovat kovia ja kiiltäviä, väriltään kirkkaanpunaisia ja mustakärkisiä. 
Se kasvaa luonnonvaraisena Intiassa, mutta sitä on levitetty laajasti maailman lämpimille alueille.

Siementen paino on varsin tarkkaan gramman kymmenesosa, joten Intiassa kultasepät käyttävät niitä punnuksina. Siemenet ovat hyvin myrkyllisiä, koska ne sisältävät aitotumallisten solujen proteiinisynteesiä estävää toksiinia nimeltä abriini.

Paternosterpavun juuri ja lehdet sisältävät lakritsihappoa ja sitä on käytetty myös varsinaisesta lakritsikasvista (*Glycyrrhiza glabra*) tehdyn lakritsin korvikkeena (valelakritsina). Kasvi on myös monipuolinen lääkekasvi, sillä sen eri osia on käytetty eri kulttuureissa monipuolisesti sairauksien ja vaivojen hoitoon.

## Lähteet

## Aiheesta muualla
*Finto, Kassu – Kasvien suomenkieliset nimet: Paternosterpapu (''Abrus precatorius'')
*ITIS: ''Abrus precatorius'' 
*United States Department of Agriculture (USDA): ''Abrus precatorius'' 
*Flora of China: ''Abrus precatorius'' 
*Dr. Duke's Phytochemical and Ethnobotanical Databases: Abrus precatorius  
*Centre for Agriculture and Biosciences International (CABI): Abrus precatorius (rosary pea)
Paistos

**Paistos** tarkoittaa yleismerkitykseltään paistamalla valmistettua ruokaa. Sanaa käytetään erityisesti merkityksissä paistettu vuokaruoka tai taikinakuorinen vuokaleivonnainen.

Paistos (myös piirakkapaistos) on piirakan kaltainen leivonnainen, joka kypsennetään matalassa vuoassa uunissa. Siinä on taikinasta tehty kuori ja täyte, joka on yleensä suolainen. Täyte voi sisältää kasviksia, sieniä, juustoa, lihaa, kalaa, sisäelimiä ynnä muita ainesosia. Paistoksiin käytettävä taikina (paistostaikina) voi sisältää vain yhtä paljon rasvaa ja vehnäjauhoja sekä hivenen vettä, mutta siinä voi olla myös juustoa, kananmunaa, perunaa tai kermaviiliä. Jälkiruokapaistosten taikinassa on usein sokeria tai taikinana käytetään murotaikinaa. Paistoksen taikinaksi käy myös voitaikina. Taikinasta tehty kuori voi olla joko pohjana tai kantena tai molempina. Piirakoiden (paitsi karjalanpiirakoiden) taikina yleensä nostatetaan joko hiivan tai leivinjauheen avulla.

Paistos on paistettu ruoka tai leivonnainen. Esimerkiksi eräät piirakat, laatikot ja erilaiset vuoat ovat paistoksia.
Usein paistokset kypsennetään hitaasti ja tavallisesti ilman kantta (vertaa hauduttaminen, jossa käytetään kantta). 
On olemassa sekä suolaisia että makeita, samoin pää- tai jälkiruokina tarjoiltavia paistoksia.

Suolaisiin paistoksiin voi sisältyä lihaa tai kalaa ja kasviksia, niiden rakennetta sitovana
ainesosana käytetään esimerkiksi perunaa, jauhoja tai pastaa. Paistoksen päällä voi olla muru- tai juustokuorrutus.
Kypsennettäessä paistoksen aineksista voi irrota nestettä; toisaalta tarpeen mukaan
lisätään esimerkiksi liha- tai kasvislientä, kermaa tai alkoholeja.

Suomalainen, suolainen pääruokapaistos on esimerkiksi makaronilaatikko. Eri kansainvälisistä keittiöistä tunnettuja paistostyyppisiä ruokalajeja ovat esimerkiksi moussaka, lasagne ja hotpot.

## Lähteet
Jim Pla

**Jim Pla** (s. 6. lokakuuta 1992 Béziers) on ranskalainen moottoriurheilija. Nykyään hän kilpailee GT World Challenge Europe -sarjassa.

Hän aloitti uransa vuonna 2007 Ranskan Formula Renault Campus -sarjassa sijoittumalla kuudenneksi. Seuraavana vuonna Pla kilpaili Euroopan Formula BMW -sarjassa sijoittuen 17:nneksi. Vuonna 2009 hän oli sarjan viides. Vuonna 2010 Pla kilpaili Formula 3 Euroseries-sarjassa voittaen yhden kilpailun sijoittuen loppupisteissä kymmenenneksi. Samana vuonna hän ajoi kaksi kilpailua GP3-sarjassa saavuttamatta pisteitä.

## GP3-tulokset

## Lähteet
Stávros Niárchoksen kulttuurikeskus

**Stávros Niárchoksen kulttuurikeskus** (, , *SNFCC*) on Kallithéassa Suur-Ateenan alueella Kreikassa sijaitseva kulttuurikeskus. Siinä toimivat muun muassa Kreikan kansallisooppera ja Kreikan kansalliskirjasto.

Kulttuurikeskus sijaitsee rantatontilla, jonka pinta-ala on 17 hehtaaria. Hanke käynnistyi lokakuussa 2006, ja hankkeen rahoitti Stávros Niárchoksen säätiö. Suunnitelmat laati italialainen arkkitehti Renzo Piano. Rakennustyöt aloitettiin joulukuussa 2011, ja ne  valmistuivat vuonna 2016. Kulttuurikeskus luovutettiin Kreikan valtiolle vuonna 2017.

## Lähteet

## Aiheesta muualla

* Stavros Niarchos Foundation Cultural Center - Κέντρο Πολιτισμού Ίδρυμα Σταύρος Νιάρχος. Kulttuurikeskuksen verkkosivut.
Daniel von Bargen

**Daniel von Bargen** (5. kesäkuuta 1950 Cincinnati, Ohio – 1. maaliskuuta 2015) oli yhdysvaltalainen näyttelijä. Von Bargen näytteli urallaan muun muassa George Costanzan esimiestä Mr. Krugeria televisiosarjassa *[[Seinfeld]]* ja päällikkö Gradyä vuoden 2001 elokuvassa *[[Super Troopers]]*. Hän esiintyi myös sarjassa *[[Veljemme on nero]]*, jossa hänen roolihahmonsa oli komentaja Edwin Spangler.

Von Bargen yritti itsemurhaa 20. helmikuuta 2012 ampumalla itseään päähän ja joutui ohiolaiseen sairaalaan. Hätäkeskukseen soittamassaan puhelussa hän kertoi, ettei ollut halunnut mennä sairaalaan, jossa häntä odotti ainakin joidenkin varpaiden amputointi. Lisäksi von Bargen mainitsi sairastavansa diabetestä.

## Lähteet

## Aiheesta muualla
*
Isabel Bongard

**Isabel Bongard** (s. 1991) on saksalainen näyttelijä. Hän teki debyyttinsä lapsinäyttelijänä televisiosarjassa *[[Anja & Anton]]* vuonna 2001. Hän on sittemmin tehnyt esiintymisiä lukuisissa televisiosarjoissa, ja hänet on nähty esimerkiksi elokuvissa *[[Die Päpstin]]* (2009) ja *[[Sieben Tage]]* (2009). Hän on opiskellut tanssia. Hänen äitinsä on taiteilija ja kirjailija Katrin Bongard. Myös hänen sisaruksensa Amber Bongard ja Leonard Carow ovat näytelleet.

## Aiheesta muualla
*
Kreikan kansalliskirjasto

**Kreikan kansalliskirjasto** () on Kreikan valtion kansalliskirjasto. Sen vanha rakennus sijaitsee Ateenan keskustassa. Rakennuksen on suunnitellut tanskalainen arkkitehti Theofil Hansen. Rakennus kuuluu Trilogia-nimiseen kolmen uusklassisen rakennuksen ryhmään, joihin kuuluvat myös Ateenan akatemia ja Ateenan yliopiston alkuperäinen rakennus.

Vuodesta 2017 kansalliskirjasto toimii myös Stávros Niárchoksen kulttuurikeskuksessa Kallithéassa.

## Lähteet

## Aiheesta muualla

* Εθνική Βιβλιοθήκη της Ελλάδος. Kansalliskirjaston verkkosivut.
Kreikan kansallisooppera

**Kreikan kansallisooppera** () on Kreikan valtion rahoittama oopperalaitos. Se järjestää ooppera- ja balettinäytöksiä ja konsertteja.

Vuodesta 2017 ooppera toimii Stávros Niárchoksen kulttuurikeskuksessa Kallithéassa. Oopperan vanha rakennus sijaitsee Ateenan keskustassa Akadimías-kadulla. Oopperassa on useita kansallisesti merkittäviä arkistoja, kuten musiikkiarkisto, musiikkikirjasto, roolipukuarkisto, lavasteiden pienoismallit ja oopperan ohjelmistossa käytettyä esineistöä.

## Lähteet

## Aiheesta muualla

* Εθνική Λυρική Σκηνή - Greek National Opera. Oopperan verkkosivusto.
Island

**Island** voi tarkoittaa seuraavia:

## Maantiede
* Islanti (), usealla kielellä kuten saksaksi Island
* Island, kunta Ranskassa Yonnen departementissa

## Yritykset
* Island Records, jamaikalainen levy-yhtiö
Natriumpyrosulfiitti

**Natriumpyrosulfiitti** eli **natriummetabisulfiitti** tai **natriumdisulfiitti** (Na2S2O5) on epäorgaaninen ioniyhdiste. Ainetta käytetään muun muassa elintarvikkeissa hapettumisenestoaineena.

## Ominaisuudet ja valmistus
Natriumpyrosulfiitti on vahva pelkistin ja esimerkiksi kostea ilma kykenee hapettamaan sen natriumsulfaatiksi. Kuivana se kuitenkin on melko stabiilia. Yhdiste liukenee hyvin veteen ja hieman myös etanoliin ja glyseroliin. Vesiliuokset ovat pH:ltaan happamia. Vahvojen happojen vaikutuksesta se hajoaa rikkidioksidiksi.

Natriumpyrosulfiittia valmistetaan johtamalla rikkidioksidia natriumyhdisteen, kuten natriumsulfiitin, natriumhydroksidin tai natriumkarbonaatin vesiliuokseen. Reaktioseoksen viilentyessä natriumpyrosulfiitti kiteytyy ja voidaan erottaa suodattamalla. Sitä saadaan myös kuumentamalla natriumvetysulfiittia.

## Käyttö
Natriumpyrosulfiittia käytetään elintarvikkeissa säilöntä- ja hapettumisenestoaineena esimerkiksi kuivatuissa hedelmissä ja viineissä, tehokkain se on happamissa olosuhteissa. Sen E-koodi on E223. Yhdistettä käytetään myös pelkistimenä, tekstiili- ja paperiteollisuudessa kloorin poistamiseen, paperin valkaisussa, valokuvauskemikaalina ja laboratorioreagenssina.

## Lähteet
Täysosuma (vuoden 1941 elokuva)

**Täysosuma** on Hannu Lemisen ohjaama salonkikomedia vuodelta 1941. Elokuva on Lemisen esikoisohjaus. 

Veikkauksessa voittanut konekirjoittajatar Pirkko Kyllinen (Ansa Ikonen) palkkaa ylivahtimestari Aku Karppalan (Aku Korhonen) esiintymään kauppaneuvosisänään. Tarina liikkuu kahden kerroksen väen, ylä- ja alaluokan, parissa.

## Arviot
Aikalaisarvioissa elokuva sai kielteisiä arvioita, kuten Uuden Suomen M. V.:ltä, joka ei pitänyt elokuvaa täysosumana, sillä ”se ei ole jaksanut maaliin saakka”. Marja Linturin (Helsingin Sanomat) mukaan se on ”tyypillinen  SF:n iloittelu”. Hans Kutter (Hufvudstadsbladet) toteaa kuitenkin, että Leminen on ”kunnianhimoinen, hänellä on laaduntajua”. Myös Olavi Vesterdahl (Aamulehti) kiittää, että Leminen on saanut elokuvaan ”hilpeän ja kevyen hengen, joka paikka paikoin saavuttaa kerrassaan nautittavan veikeän ja huvittavan ilmapiirin.”

Myöhemmpien televisioesitysten yhteydessä erään kriitikon mukaan elokuvan alkupuolella on notkeaa komiikkaa. Elokuvassa on myös todettu olevan harvinaislaatuista kansainvälisyyttä, ja kiittäen kriitikko toteaa, että korostetun luokkatietoisissa miljöissä sukkuloivassa elokuvassa ei idylliä pilata ”rahvaanomaisella fassilla, vaan satiiri kunnioittaa sivistystä”.

## Näyttelijät

## Lähteet

## Aiheesta muualla
*
Pappi, lukkari, talonpoika, vakooja

**Pappi, lukkari, talonpoika, vakooja** () on John le Carrén vakoiluromaani, joka ilmestyi vuonna 1974. Eero Mänttärin suomennoksen julkaisi samana vuonna Tammi.

Kirjan tapahtumat sijoittuvat 1970-luvun kylmän sodan kauteen, ja sen päähenkilö on George Smiley, joka on päähenkilönä viidessä muussa le Carrén romaanissa ja lisäksi sivuhenkilönä kolmessa muussa. 

Tomas Alfredson on ohjannut kirjan pohjalta vuonna 2011 valmistuneen elokuvan *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]*. BBC on tuottanut vuonna 1979 romaaniin pohjautuvan minisarjan *[[Tinker, Tailor, Soldier, Spy (minisarja)|Tinker, Tailor, Soldier, Spy]]*.

## Lähteet
Tomas Alfredson

**Hans Christian Tomas Alfredson** (s. 1. huhtikuuta 1965 Lidingö, Ruotsi) on ruotsalainen elokuvaohjaaja. Hän on Killinggängetin jäsen ja työskentelee sille. Hän on saanut ruotsalaisen Guldbagge-palkinnon elokuvista *[[Fyra nyanser av brunt]]* (2004) ja *[[Ystävät hämärän jälkeen (vuoden 2008 elokuva)|Ystävät hämärän jälkeen]]* (2008).

## Elämäkerta ja ura

Alfredsonin vanhemmat ovat Gunilla ja näyttelijä, ohjaaja Hans Alfredson ja veli ohjaaja Daniel Alfredson. Hän on aiemmin ollut naimisissa Cissi Elwinin kanssa, ja heillä on kaksi lasta.

Alfredson oli lapsena mukana isänsä kuvauksissa ja sai pieniä rooleja. Alfredsonin oma ura käynnistyi Svensk Filmindustrissa. Sittemmin hän työskenteli uudelleen käynnistetyssä TV4:ssä ja Ruotsin televisiossa. Hänen läpimurtonsa tapahtui 1995 elokuvalla *[[Bert – viimeinen viaton]]*, joka oli hänen ensimmäinen pitkä ohjauksensa. Hän liittyi 1999 Killinggängetiin ohjaajana, ja siellä hänen ensimmäinen elokuvansa oli *[[Haku päällä Tallinnassa]]* 1999. 

Alfredsonin *[[Ystävät hämärän jälkeen (vuoden 2008 elokuva)|Ystävät hämärän jälkeen]]* herätti kansainvälistä huomiota ja sai 2008 palkinnon vuoden parhaana elokuvana Tribecan elokuvajuhlilla New Yorkissa, European Fantastic Film Festival’s Federationin Méliès d’Or -palkinnon Sitgesissä Espanjassa ja neljä palkintoa FantAsia-juhlassa Montrealissa Kanadassa. Samana vuonna hänelle myönnettiin siitä viisi Guldbaggea, muun muassa parhaasta ohjauksesta. Tämä nosti Alfredsonin ohjaajien eturiviin sekä Ruotsissa että kansainvälisesti.

Alfredson ohjasi John le Carrén romaanin *[[Pappi, lukkari, talonpoika, vakooja]]* pohjalta vuonna 2011 ensi-iltansa saaneen elokuvan *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]*. Se sai muun muassa parhaan brittiläisen elokuvan Bafta-palkinnon. 

Alfredson osti vuonna 2012 filmatisointioikeudet Astrid Lindgrenin kirjaan *[[Veljeni, Leijonamieli]]*. Elokuvan teon piti alkaa alun perin vuonna 2012, mutta se on lykkääntynyt. *Pappi, lukkari, talonpoika, vakooja* -elokuvan jälkeen meni kuusi vuotta Alfredsonin seuraavaan elokuvaan. *Veljeni, Leijonamielen* sijaan vuonna 2017 Alfredsonilta ilmestyi Jo Nesbøn dekkariin perustunut *[[Lumiukko (vuoden 2017 elokuva)|Lumiukko]]*, joka sai todella heikon vastaanoton kriitikoilta. Alfredson on kertonut tuotannon olleen hankala, sillä kuvausaika Norjassa oli liian lyhyt ja jälkituotantovaiheessa kävi selväksi, että 10–15 prosenttia käsikirjoituksesta oli jäänyt kuvaamatta, mikä jätti tarinaan monia aukkoja.

## Lähteet
Torpedoputki

**Torpedoputki** on torpedojen laukaisuun tarkoitettu laite, joita on sekä vedenpinnan alle että alusten kannelle asennettuina. Kannelle asennetut on yleensä suunniteltu tietyn tyyppiselle torpedolle. Pinnan alle ja erityisesti sukellusveneisiin asennetut ovat yleensä yleiskäyttöisiä laukaisulaitteita, joilla voidaan laukaista varsinaisten torpedojen lisäksi erilaisia ohjuksia ja miinoja.

Nykyisin laukaisulaitteet on standardoitu 12,75 tuuman (324 mm) keveiksi ja 21 tuuman (533 mm) raskaiksi torpedoputkiksi, mutta edelleen on käytössä myös muun halkaisijan omaavia järjestelmiä.

## Lähteet

## Aiheesta muualla

* 
*
Linda Haglund

**Linda Haglund** (15. kesäkuuta 1956 Enskede, Tukholma – 21. marraskuuta 2015 Tukholma) oli ruotsalainen pikajuoksija.

Haglund saavutti 100 metrin juoksussa hopeaa vuoden 1978 EM-kisoissa ja neljännen sijan Moskovan olympialaisissa 1980. Sisäratojen EM-kisoissa hän voitti 60 metrin juoksun vuonna 1976 ja sijoittui hopealle 1978, 1980 ja 50 metrin juoksussa 1981. Haglund voitti Ruotsin mestaruuden 100 metrillä seitsemän kertaa ja 200 metrin juoksussa viisi kertaa. Hän pitää edelleen hallussa Ruotsin ennätyksiä 100 metrillä (11,16 sekuntia) ja 200 metrillä (22,82 sekuntia). Myötätuulessa Haglund juoksi 100 metriä peräti 11,06. Julia Henriksson rikkoi elokuussa 2024 Pariisin kesäolympialaisissa Haglundin 200 metrin 45 vuotta vanhan ennätyksen ajalla 22,79.

Haglund jäi kiinni dopingin käytöstä Ruotsin mestaruuskilpailuissa 1981 ja väitti suomalaisen valmentajansa Pertti Helinin syöttäneen hänelle anabolisia steroideja vitamiinipillereiden sijaan. Haglund sai puolentoista vuoden kilpailukiellon eikä onnistunut enää sen jälkeen palaamaan huipulle. Hän muutti Yhdysvaltoihin ja 1990-luvulla avioitui siellä entisen 60 metrin juoksun maailmanennätysmiehen Houston McTearin kanssa. Myöhemmin pari muutti Tukholmaan.

Haglund kuoli syöpään 59-vuotiaana tukholmalaisessa sairaalassa 21. marraskuuta 2015. Hän kuoli vain kolme viikkoa myöhemmin kuin miehensä, joka kuoli myös syöpään.

## Lähteet
* svt.se; 123 saker (varje svensk bör veta); Linda Haglund

### Viitteet

## Aiheesta muualla
*
Jääpallon Suomensarja 1951

**Jääpallon Palloliiton Suomensarja** pelattiin vuonna 1951 nelilohkoisena. Lohkovoittajat nousivat vuoden 1952 jääpallon mestaruussarjaan ja viimeiset putosivat maakuntasarjaan. Työväen Urheiluliitto järjesti myös oman Suomensarjansa.

## Palloliiton Suomensarja
### Etelälohko

### Keskilohko

### Länsilohko

### Itälohko

## TUL:n Suomensarja

TUL:n Suomensarjassa pelasi 19 joukkuetta neljässä lohkossa. Lohkovoittajiksi selvisivät Kotkan Työväen Palloilijat, Uudenkaupungin Roima, Pieksämäen Pallo-Sepot ja Oulun Työväen Palloilijat.

## Lähteet
* Suomen Palloliiton toimintakertomus 
* TUL:n toimintakertomus 1951
The Rasmus (albumi)

**The Rasmus** on The Rasmuksen kahdeksas albumi, joka julkaistiin 18. huhtikuuta 2012. Levyn ensimmäinen single on *I'm a Mess* ja toinen single on *Stranger*. Albumi on pääosin yhtyeen omaa tuotantoa.

Albumi ylsi ensimmäisellä listaviikollaan Suomen virallisen listan sijalle 3 ja pysyi listalla 14 viikkoa.

## Kappaleet
Kaikki kappaleet san. ja säv. The Rasmus

## Arvostelut
* Rumba: 
* Soundi: 

## Lähteet
I Like It When You Die

**I Like It When You Die** on Anal Cuntin neljäs studioalbumi. Se julkaistiin vuonna 1997 levymerkillä Earache Records.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Seth Putnam – laulu, kitara, kosketinsoitin, miksaaja
* River – taustalaulu (kappaleet 1, 3, 6, 7, 13, 14, 16, 24, 35, 36, 41 ja 43)
* Nate Linehan – rummut
* Josh Martin – kitara

+

* Bill T. Miller – miksaaja

## Aiheesta muualla
* ''I Like It When You Die'' discogs.com -sivustolla
Carnival in Babylon

**Carnival in Babylon** on Amon Düül II-yhtyeen studioalbumi vuodelta 1972. Albumilla yhtye alkoi suuntautua tavanomaisempiin sävellyksiin edellisalbumien pitkien jami-pohjaisten kappaleiden sijaan. 

## Kappaleet

### A-puoli

#"C.I.D. In Uruk" (Weinzierl) - 5:30
#"All The Years 'Round" (Weinzierl, Knaup, Rogner) - 7:20
#"Shimmering Sand" (Karrer, Rogner) - 6:33

### B-puoli

#"Kronwinkl 12" (Weinzierl) - 3:52
#"Tables Are Turned" (Karrer, Rogner) - 3:34
#"Hawknose Harlequin" (Karrer, Rogner, Meid, Weinzierl, Hausmann, Fichelscher, Leopold) - 9:48

## CD-versioiden bonuskappaleet

### Gammarock Records CD (2000):

"Light" - 3:50
"Between The Eyes" - 2:28
"All The Years 'Round" (single versio) - 4:11
"Castaneda Da Dream" - 7:46


### Repertoire Records CD (2002):

"Light" - 3:47
"Lemmingmania" - 2:57
"Between The Eyes" - 2:24
"All The Years 'Round" (single versio) - 4:10


### Revisited Records (2007) ja Belle Antique (2009):

"Skylight" - 9:50
"Tatzelwurmloch" - 17:45


## Muusikot

*John Weinzierl - kitarat, laulu
*Chris Karrer - kitarat, viulu, soprano saksofoni, laulu 
*Lothar Meid - basso, laulu 
*Renate Knaup-Krötenschwanz - laulu 
*Danny Fichelscher - rummut, gongat
*Peter Leopold - rummut, tamburiini 
*Karl-Heinz Hausmann - kosketinsoittimet

sekä:

*Joy Alaska - taustalaulu 
*F.U. Rogner - urut 
*Olaf Kübler - soprano saksofoni, "door"